
                      Nr.23/99/2005

AVIZ

asupra proiectului de Lege privind aprobarea Ordonanţei de urgenţă a Guvernului nr.52/2005 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare, 
semnat la Bucureşti la 28 ianuarie 2005, pentru finanţarea 
Proiectului de restructurare a transporturilor


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 242 din 20 iunie 2005, pentru aviz la Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.52/2005 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 28 ianuarie 2005, pentru finanţarea Proiectului de restructurare a transporturilor.



Împrumutul este în valoare de 225 milioane USD din care 149 milioane USD pentru transportul rutier, 75 milioane USD pentru transportul feroviar şi 1 milion USD pentru transportul cu metroul. Totodată, un procent de 10% din împrumut va fi folosit pentru eliminarea efectelor inundaţiilor din sectorul rutier şi feroviar în zonele din vestul ţării.



Ordonanţa de urgenţă a fost avizată favorabil de Consiliul Legislativ, cu nr.709 din 14 iunie 2005.



Prin obiectul de reglementare şi conţinutul său, proiectul de lege face parte din categoria legilor ordinare.


Proiectul de lege a fost dezbătut în şedinţa comisiei din data de 21 iunie 2005.



În urma dezbaterilor, membrii comisiei au hotărât să avizeze favorabil proiectul de lege în forma propusă de Guvern.


Potrivit prevederilor art.75 din Constituţia României, republicată, Camera decizională pentru acest proiect de lege este Senatul.

                     PREŞEDINTE,                                          SECRETAR,

                  Dan Ioan Popescu                                       Aurelia Vasile

Expert,

Daniel Bădina

